Source: http://tampere.cloudnc.fi/fi-FI/Toimielimet/Yhdyskuntalautakunta/Kokous_26112019/Sovintosopimus_koskien_sulamisvesista_ai(116185)
Timestamp: 2019-12-10 14:53:31+00:00

Document:
Sovintosopimus koskien sulamisvesistä aiheutunutta vahinkoa | Tampere esityslistat ja pöytäkirjat
Kokous 26.11.2019
Sovintosopimus koskien sulamisvesistä aiheutunutta vahinkoa
Yhdyskuntalautakunta, kokous 26.11.2019
§ 335 Sovintosopimus koskien sulamisvesistä aiheutunutta vahinkoa
TRE:3716/03.07.01/2018
Myllynen Kimmo, Kunnossapitopäällikkö
Pråhl Kim, Lakimies
Kunnossapitopäällikkö Kimmo Myllynen, puh. 040 806 4794 ja lakimies Kim Pråhl, puh. 040 639 7576, etunimi.sukunimi@tampere.fi
Kiinteistön omistajat ovat vaatineet Tampereen kaupunkia korvaamaan heidän kiinteistölleen keväällä 2018 sulamisvesistä aiheutuneen vahingon. Kaupungille on toimitettu asiaa koskien 28.5.2019 vahingonkorvausvaatimus, suuruudeltaan yhteensä 86.237,24 euroa.
Kiinteistön omistajat ovat lähestyneet asiassa Tampereen kaupunkia toukokuussa 2018. Osapuolet ovat yhteistyössä selvittäneet asiaa. Selvittelyn tuloksena havaittiin, että alueella on tarpeen tehdä muutoksia hulevesien hallinnan parantamiseksi. Kaupunki toteutti alueella muun muassa ojitus- ja muita kuivatusjärjestelyjä sekä katuun rakenteellisia muutoksia. Kiinteistön omistaja on puolestaan toteuttanut muutoksia kiinteistönsä järjestelyihin ja vastannut sulamisvesistä kiinteistölle aiheutuneiden vaurioiden korjaamisesta.
Osapuolet ovat neuvotelleet vahingon korvaamisesta. Tampereen kaupungin lakiasiat-yksikkö on yhdessä kaupunkiympäristön palvelualueen asiantuntijoiden kanssa selvittänyt kiinteistöjen omistajien vaatimusten oikeudellisia perusteita. Asiassa päädyttiin asian riitaisuus, rahallinen intressi sekä kokonaisuus huomioiden sovintoratkaisun löytämiseen osapuolten kesken. Neuvotteluissa päädyttiin siihen, että riita ratkaistaan asian pitkittymisen ja kulujen kasvamisen välttämiseksi sovintosopimuksin. Sovintosopimuksen mukaan Tampereen kaupunki suorittaa kiinteistön omistajille korvauksena yhteensä 60.000,00 euroa.
Sovintosopimuksella ei oteta kantaa kummankaan sopijapuolen vaatimusten oikeellisuuteen eikä sopimuksenmukaisen suorituksen jälkeen kummallakaan osapuolella ole toisiaan kohtaan muita vaatimuksia asiaan liittyen. Kumpikin sopijapuoli vastaa asiassa omista asianajo- ja mahdollisista muista kuluistaan.
Yhdyskuntalautakunnalla on toimivalta päättää oman tehtäväalueensa osalta alle 500.000 euron suuruisen vahingonkorvauksen myöntämisestä. Kaupunkiympäristön palvelualueen rakennuttamisjohtaja on osallistunut tapauksen käsittelyyn. Hänet on tarkoituksenmukaista valtuuttaa allekirjoittamaan asiassa neuvoteltu sovintosopimus.
Liitteenä oleva Tampereen kaupungin ja kiinteistön omistajien välinen sovintosopimus hyväksytään ja rakennuttamisjohtaja valtuutetaan allekirjoittamaan sopimus.
Ari Vandell poistui kokouksesta asian käsittelyn aikana.
Henkilötietoja sisältävä teksti
kiinteistön omistajat, asiamies, Kim Pråhl, Milko Tietäväinen, Kimmo Myllynen, Tarja Onjukka
§ 321 Kokouksen laillisuus ja päätösvaltaisuus
§ 322 Pöytäkirjan tarkastus
§ 323 Läsnäolo- ja puheoikeuden myöntäminen
§ 324 Ajankohtaiset asiat
§ 325 Hervannan liikenneverkkosuunnitelma
§ 326 Asemakaavaehdotuksen asettaminen nähtäville, Kaleva, Hippostalo, käyttötarkoituksen muutos ja rakennusoikeuden lisääminen, asemakaava 8704
§ 327 Asemakaavaehdotuksen asettaminen yleisesti nähtäville, Holvasti, Kiveliö, pientaloalueen asemakaava nro 7973
§ 328 Asemakaava nro 8554, XI (Kyttälä), Aleksanterinkatu 20, asuin- ja liiketontin täydennysrakentaminen
§ 329 Ajoradan korotusten tyyppipiirustukset
§ 330 Kalevankulman alueen katusuunnitelmat, Kissanmaa ja Kaleva
§ 331 Katusuunnitelma Jenseninkadun jatkeelle, kaava-alue 8550, Olkahinen
§ 332 Suunnittelutarvehakemus tilalle Kirstilä 837-506-5-49, Turveluomantie, asuinrakennuksen ja talousrakennuksen rakentaminen
§ 333 Suunnittelutarvehakemus tilalle Tervaoja 837-708-5-6, Tervakiventie 220, paritalon ja talousrakennusten rakentaminen
§ 334 Poikkeamislupahakemus tontille Käpytie 21, Lappi, asuinrakennuksen purkaminen ja asuinrakennuksen ja talousrakennuksen rakentaminen
§ 336 Kehittämispäällikön viran lakkauttaminen kaupunkiympäristön palvelualueen paikkatietoyksikössä
§ 337 Viranhaltijoiden päätösten otto-oikeus

References: § 335

§ 321

§ 322

§ 323

§ 324

§ 325

§ 326

§ 327

§ 328

§ 329

§ 330

§ 331

§ 332

§ 333

§ 334

§ 336

§ 337